ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં રાજુલાની વિધાનસભા સીટ પરના ઉમેદવાર તરીકે હિરાભાઈ સોલંકીની પસંદગી કરવામાં આવી છે. તો હિરાભાઈ સોલંકી વિષે થોડુ જાણીએ. હિરાભાઈનો જન્મ 14 નવેમ્બર, 1964ના રોજ મુંબઇના અંધેરીમાં થયો હતો. હિરાભાઈના પિતાનું નામ ઓધવજીભાઈ રામજીભાઈ સોલંકી હતું. તેમણે અંગ્રેજી માધ્યમમાં 10માં ધોરણ સુધી અભ્યાસ કર્યો છે. 1998માં પહેલી વખત હિરાભાઈએ વિધાનસભાની ચૂંટણી લડ્યા હતા.